Helstu dagskrárliðir eins og Múmían , Plötusnúður kvöldsins og mánaðarlegur PZ listi verða auðvitað áfram megin dagskrárliðir þáttarins . En hér koma nokkur önnur stuðgefandi mál á dagskrá þáttarins : Fimmtudagsfiðringurinn Við ætlum að setja fimmtudagsfiðringinn í loftið að nýju sem reglan er einföld , 5 lög sett saman í mix og sá sem það gerir gefur settinu lýsandi nafn og skrifar nokkrar línur um það . Fimmtudagsfiðringurinn er settur inná www.pz.is á fimmtudagskvöldum . Podcastarar fá því smá aukaskammt í upphafi helgar til að koma þeim í stuð og í leiðinni minna þá á þáttinn á laugardagskvöldinu . Við munum ýmist setja hann saman sjálfir eða fá aðra áhugasama til að senda okkur fiðring . Nauðsynlega mixið . Við ætlum að halda áfram að nýta vefsíðu þáttarins til að koma á framfæri góðri tónlist . Nauðsynlega mix PZ er mánaðarlegt mix sem sett er á vefinn ásamt trakklista og nokkrum línum um viðkomandi plötusnúð . Viðkomandi sett verður síðan auglýst upp á Rás 2 sem Nauðsynlega Djmix mánaðarins á www.pz.is . Við endurvekjum þennan lið en fyrir nokkuð mörgum árum gáfum við út mixteip með þessum nöfnum . Pælingin er að fjórum sinnum í vetur hyggjumst við fá einhverja artista úr raftónlistarheiminum hér heima í heimsókn í hljóðver Rásar 2 og einfaldlega halda tónleika í beinni . Fyrsta Live session vetrarins er áætlað í lok október . Vonir standa til að með þessu verði til banki af flottum tónleikum sem fara í safn Ríkisútvarpsins . : ) Við höfum gengið með þessa pælingu í maganum í svolítin tíma . Hugmyndin er að fá aðgang að masterum einhverra íslenskra dægurperla og setja þá í hendur helstu endurhljóðblandara landsins . Afraksturinn verður síðan fluttur í þættinum og höfundar lagsins jafnvel fengnir til að tjá sig um málið . Þetta verður kynnt betur fljótlega . VIð hyggjumst gefa þekktum sem og óþekktum grúskurum í danstónlistinni tækifæri til að taka þátt hér . Þetta eru svona helstu pælingarnar hjá okkur í Dansþætti Þjóðarinnar , Party Zone . Við minnum á elsta Podcast landsins , sem fagnar nú 4 ára afmælinu fljótlega . Fyrir ykkur Itunes notendur . Endilega smellið einfaldlega á Podcast hnappinn niðri til vinstri á www.pz.is Minnum ykkur sömuleiðis á póstlista þáttarins , smellið bara póst á partyzone@vortex.is og við setjum ykkur í áskrift . Þátturinn er sem fyrr á dagskrá Rásar 2 , öll laugardagskvöld 19:30 til 22:00 . Það er náttúrulega aðalatriðið . : ) Á meðan við erum í loftinu getið þið alltaf verið í sambandi við okkur á MSN , MSN þáttarins er sem fyrr partyzone@vortex.is og endilega “ addið ” ykkur þar . Endilega sendið okkur hugmyndir eða óskir um tónlist á netfangið okkar pz@ruv.is eða pz@pz.is . Erum við ekki bara klár í ÚBERTANZ í vetur . Endilega kommentið á þetta …